करगिल, नैशनल हाईवे १डी के समानांतर पड़ने वाला पहाड़ी चोटियों से भरा इलाका है। इस नैशनल हाईवे का असली महत्व यह है कि इसी के जरिए पाक अधिकृत कश्मीर, सियाचिन और अक्साई चिन के सामने तैनात भारतीय सेनाओं को हर तरह की सप्लाई की जाती है। हाईवे के साथ लगी चोटियां १८००० फुट की ऊंचाई तक जाती हैं। जाड़ों में इस इलाके में तापमान माइनस ६० डिग्री सेल्सियस तक पहुंच जाता है, यहां भारी बर्फबारी होती है और वनस्पतियों का नामोनिशां नहीं दिखता। ऐसे मौसम की वजह से और यह देखते हुए कि इलाका बहुत दुर्गम है, १९९९ तक भारत और पाकिस्तान की सेनाएं सर्दियों में अपनी कुछ चौकियों को पीछे ले आती रही थीं और पेट्रोलिंग के जरिए ही अपने इलाकों में नजर रखती थीं।